รัฐบาลไทย-ข่าวทำเนียบรัฐบาล-ประกาศสำนักงานการบินพลเรือนแห่งประเทศไทย เรื่อง ห้ามอากาศยานทำการบินเข้าสู่ประเทศไทยเป็นการชั่วคราว (ฉบับที่ 3) [กระทรวงคมนาคม]
วันพุธที่ 15 เมษายน 2563
ประกาศสํานักงานการบินพลเรือนแห่งประเทศไทย เรื่อง ห้ามอากาศยานทําการบินเข้าสู่ประเทศไทยเป็นการชั่วคราว (ฉบับที่ 3) [กระทรวงคมนาคม]
ประกาศสํานักงานการบินพลเรือนแห่งประเทศไทย เรื่อง ห้ามอากาศยานทําการบินเข้าสู่ประเทศไทยเป็นการชั่วคราว (ฉบับที่ 3)
ประกาศสํานักงานการบินพลเรือนแห่งประเทศไทย เรื่อง ห้ามอากาศยานทําการบินเข้าสู่ประเทศไทยเป็นการชั่วคราว (ฉบับที่ 3)
ตามที่ได้มีประกาศสํานักงานการบินพลเรือนแห่งประเทศไทย เรื่อง ห้ามอากาศยานทําการบินเข้าสู่ประเทศ ไทยเป็นการชั่วคราว ประกาศ ณ วันที่ 3 เมษายน 2563 และประกาศสํานักงานการบินพลเรือนแห่งประเทศไทย เรื่อง ห้าม อากาศยานทําการบินเข้าสู่ประเทศไทยเป็นการชั่วคราว (ฉบับที่ 2) ประกาศ ณ วันที่ 6 เมษายน 2563 เพื่อป้องกันมิให้ สถานการณ์การระบาดของโรคติดเชื้อไวรัสโคโรนา 2019 (COVID 19) รุนแรงมากยิ่งขึ้น และเพื่อสนับสนุนการแก้ไข สถานการณ์ฉุกเฉินข้างต้นให้ยุติลงโดยเร็ว นั้น
ด้วยเหตุผลและความจําเป็นในการคงความต่อเนื่องของมาตรการดังกล่าวต่อไปอีกเพื่อประสิทธิผลในการป้องกันและควบคุมโรค อาศัยอํานาจตามความในมาตรา 27 และมาตรา 28 แห่งพระราชบัญญัติการเดินอากาศ พ.ศ. 2497 ผู้อํานวยการสํานักงานการบินพลเรือนแห่งประเทศไทยจึงมีคําสั่ง ดังต่อไปนี้
1. ห้ามอากาศยานขนส่งคนโดยสารทําการบินเข้ามายังท่าอากาศยานในประเทศไทยเป็นการชั่วคราว ตั้งแต่ วันทื่ 19 เมษายน 2563 เวลา 00.01 น. จนถึงวันที่ 30 เมษายน พ.ศ. 2563 เวลา 23.59 น.
2. การอนุญาตการบินที่สํานักงานการบินพลเรือนแห่งประเทศไทยได้ออกให้แก่อากาศยานขนส่งคนโดยสารสําหรับการบินเข้าสู่ประเทศไทยในช่วงระยะเวลาตาม 1. ให้เป็นอันยกเลิก
3. ข้อห้ามตาม 1. ไม่รวมถึงอากาศยานดังต่อไปนี้
(1) อากาศยานราชการหรือที่ใช้ในราชการทหาร (State or Military aircraft)
(2) อากาศยานที่ขอลงฉุกเฉิน (Emergency landing)
(3) อากาศยานที่ขอลงทางเทคนิค (Technical landing) โดยไม่มีผู้โดยสารออกจากเครื่อง
(4) อากาศยานที่ทําการบินเพื่อให้ความช่วยเหลือทางมนุษยธรรมทําการบินทางการแพทย์ หรือการขนส่งสิ่งของเพื่อสงเคราะห์แก่ผู้ได้รับผลกระทบจากโรคติดเชื้อไวรัสโคโรนา 2019 (COVID 19) (Humanitarian aid,medical and relief flights)
(5) อากาศยานที่ได้รับอนุญาตให้ทําการบินรับส่งบุคคลกลับประเทศไทยหรือกลับภูมิลําเนา (Repatriation)
(6) อากาศยานขนส่งสินค้า (Cargo aircraft)
4. บุคคลหรือผู้โดยสารบนอากาศยานตาม 3. จะอยู่ภายใต้บังคับของมาตรการป้องกันและควบคุมโรคติดต่อ ตามที่กําหนดในกฎหมายว่าด้วยโรคติดต่อ เช่น การกักตัวเป็นเวลา 14 วัน และบรรดาข้อกําหนดที่ออกตามความในมาตรา 9 แห่งพระราชกําหนดการบริหารราชการในสถานการณ์ฉุกเฉิน พ.ศ. 2548
ทั้งนี้ บัดนี้เป็นต้นไป หรือจนกว่าจะมีประกาศเปลี่ยนแปลง
ประกาศ ณ วันที่ 15 เมษายน พ.ศ. 2563
นายจุฬา สุขมานพ
ผู้อํานวยการสํานักงานการบินพลเรือนแห่งประเทศไทย
————————————————————————————————————————————————
Extension of temporary ban on all international flights to Thailand
1. According to the latest Notification of the Civil Aviation Authority of Thailand, the ban on international passenger flights to Thailand will be extended from 18 April 2020 at 17.00 UTC to 30 April 2020 at 17.00 UTC. All flight permits granted for such period will be canceled.
2. The ban does not apply to state or military aircraft, emergency landing, technical landing without disembarkation, humanitarian, medical or relief flights, repatriation flights and cargo flights.
3. The passengers on board the aircraft in 2. will be subject to the measures under communicable disease law, such as 14 day state quarantine, and the regulation under the Emergency Decree on State of Emergency